Hûmara nîsane ya rojnameyê cinîye Newaya Jin bi manşetê ''Ver bi enternasyonala cinîye'' vejîyaye. Rîpelê destpêkî de fotografê şayîyaynê 8ê Adare yê New Yorkî û Amedî ca gênê û nuşteyê netîceyanê 8ê Adare, hemsereka verêne ya HDPyî Fîgene Yuksekdag, endama Meclîsê Cinîyan Meleke Onder û Wekîla Hamburgî Cansu Ozdemîr reyde roportajî ah hûmare de yê.
Nazane Ustundag derheqê atmosferê 8ê Adare ser o nuşt, Gulîstan Çîya Îke û Ronî Eylem zî derheqê têkoşînê enternasyonalî yê cinîyan ê vera pederşahî de nuşteyî amade kerdî.
Zerya Gul zî cigêrayîşê pênaseyê femînîzmî yê seserra 21. ercna.
Sara Aktaş na hûmare de nêzdîbîyayîşê Rayberê Şarê Kurdî Abdullah Ocalanî analîz kerd.
Asmîne Engîn raştîya komelkî û kulturele ya dewa Amara ercnaye.
Reyhan Îke pênaseyê etîmolojîk ê asîmîlasyonî û qirkerdişî kerd û polîtîkayê înkarî û qirkerdişî yê vera kultur û nasnameyê kurdî ercnayî. Roza Metîna zî heman babete de ercnayîşêko bi heman rengî kerd.
Hûmara 181. ya rojnameyî de rîpelê weşîye pêro xeberanê derheqê pandemîya Korona ra yenê meydan.
Hûmara Nîsane ya rojnameyî do rîpelê www.newayajin.net ser o bêra weşanayene.
